EkBass/fiwiki-20250220-pages-articles huggingface dataset:
Togo olympialaisissa

Togo osallistui olympialaisiin ensimmäisen kerran Münchenissä 1972. Kaksista seuraavista kesäkisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa osallistui ensimmäisen kerran Sotšissa 2014. Togon ainoa olympiamitalisti on koskimeloja Benjamin Boukpeti, joka sai pronssia kajakkiyksikössä Pekingissä 2008. Kukaan toinen togolaisurheilija ei ole yltänyt olympialaisissa pistesijalle, eli kahdeksan parhaan joukkoon. == Olympiamitalit urheilumuodoittain == == Mitalit kesäolympialaisittain == == Olympiamitalistit == == Lähteet == *
Mauritius olympialaisissa

Mauritius osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Mauritiuksen ainoa olympiamitalisti on Bruno Julie, joka sai pronssia nyrkkeilyn kääpiösarjassa Pekingissä 2008. Pistesijalle, eli kahdeksan parhaan joukkoon, ovat yltäneet lisäksi pikajuoksija Stéphan Buckland, joka oli kuudes 200 metrillä Ateenassa 2004, judoka Christianne Legentil, seitsemäs naisten 52 kg:n painoluokassa sekä Lontoossa 2012 että Rio de Janeirossa 2016 ja nyrkkeilijä Kennedy St. Pierre, joka oli jaetulla viidennellä sijalla miesten 91 kg:n sarjassa Riossa 2016. == Olympiamitalit urheilumuodoittain == == Mitalit kesäolympialaisittain == == Olympiamitalistit == == Lähteet == Luokka:Mauritius olympialaisissa
Imidit

Imidi on orgaaninen yhdiste, jonka funktionaalinen ryhmä koostuu kahdesta karbonyyliryhmästä, jotka ovat sitoutuneet samaan typpiatomiin. Rakenteellisesti ne ovat lähellä happoanhydridejä, ja monet dikarboksyylihapot, jotka muodostavat rengasrakenteisen anhydridin, muodostavat myös samankaltaisen imidin. == Nimeäminen ja ominaisuudet == Imidin nimi muodostetaan vastaavan karboksyylihapon nimestä korvaamalla -happo-pääte -imidi-päätteellä. Näin esimerkiksi ftaalihapon imidi on ftaali- imidi ja meripihkahapon imidi on meripihkaimidi. Vesiliuoksissa imidit ovat heikkoja happoja, ja ne kykenevät luovuttamaan typpeen liittyneen vedyn ionina. Ne ovat kuitenkin karboksyylihappoja heikompia. Imideistä voidaan tehdä suoloja käsittelemällä niitä emäksillä. == Valmistus == Imidejä voidaan valmistaa amiinin ja happoanhydridin välisellä reaktiolla. Reaktio on additioreaktio, jota seuraa välittömästi eliminaatioreaktio. Imidin muodostuminen tapahtuu amidivälivaiheen kautta. Imidejä voidaan valmistaa myös amideista asylaatiolla, mutta tämä vaatii usein hyvin voimakkaasti asyloivien reagenssien käyttöä ja emäksisiä olosuhteita. == Sovelluksia == Monet polymeerit sisältävät imidiyksiköitä, ja tällaisia polymeerejä kutsutaan polyimideiksi. Näitä polymeerejä voidaan valmistaa kondensoimalla tai additioreaktiolla. Polyimideille on tyypillistä hyvä korkeidenkin lämpötilojen kestävyys. Niitä käytetään muun muassa filmeissä, kaapeleiden päällystämiseen ja komposiittien matriisina. Yksi tunnettu polyimidi on kaptoni.Walter W. Wright & Michael Hallden-Abberton: Polyimides, Ullmann's Encyclopedia of Industrial Chemistry, John Wiley & Sons, New York, 2000 Teoksen verkkoversio Monia imidien johdannaisia käytetään myös sieni- ja rikkaruohomyrkkyinä. Käytetyimmät ja tunnetuimmat ovat ftaali-imidin johdannaiset kaptaani ja folpetti. & Peter Ackermann, Paul Margot & Franz Müller: Fungicides, Agricultural, Ullmann's Encyclopedia of Industrial Chemistry, John Wiley & Sons, New York, 2000 Teoksen verkkoversio == Lähteet == == Aiheesta muualla == *IUPAC GoldBook: Imides Luokka:Funktionaaliset ryhmät
Liikesivistysrahasto

Liikesivistysrahasto on vuonna 1919 perustettu rahasto, jonka perimmäisenä tarkoituksena on lahjoitusten kautta parantaa liike-elämän ja kauppatieteellisen tutkimuksen välisiä väyliä. Pääasialliset rahavaransa rahasto saa suomalaisilta liikemiehiltä, jotka haluavat olla tukemassa kotimaista liike-elämän hyväksi tehtävää tutkimustyötä. Rahasto jakaa vuosittain noin neljän miljoonan euron edestä apurahoja eri vaiheissa oleville kauppatieteiden harjoittajille hakemusten perusteella. Rahaston kaikista tuloista noin 85 prosenttia käytetäänkin apurahoihin ja vain 15 prosenttia menee muihin kustannuksiin. Valtaosa myönnetyistä apurahoista menee akateemiseen tutkimustyöhön. == Aiheesta muualla == *Liikesivistysrahaston kotisivut Luokka:Suomalaiset rahastot Luokka:Suomalaiset talousjärjestöt
Myllylampi (Sulkava, kirkonkylä)

Myllylampi on lampi Sulkavan kirkonkylän luoteispuolella. Myllylampeen laskee luoteesta Kuhalammesta Hasulanjoki. Myllylampi puolestaan laskee Nälänkosken ja Uitonvirran kautta kaakkoon Alanteeseen. Lammesta on ennen käytetty myös nimeä Sulkavaisen järvi alueella ennen 1500-lukua asuneen Sulkavaisen suvun mukaan. Sama sukunimi näkyi myös muussa alueen nimistössä. Myllylampi kuuluu valtakunnalliseen lintuvesien suojeluohjelmaan. Sen kosteikkorannat ovat maisemallisesti, linnustollisesti ja ekologisesti merkittävät. == Lähteet == Luokka:Sulkavan järvet Luokka:Juojärven reitin valuma-alue
Matkailualan verkostoyliopisto

Matkailualan verkostoyliopisto on usean suomalaisen yliopiston muodostama matkailualan tieteellinen opintokokonaisuus. Se perustuu joulukuussa 1994 yliopistojen välillä tehtyyn sopimukseen, jonka tarkoituksena oli tarjota mukana olevien yliopistojen opiskelijoille matkailualan monitieteiset opinnot verkostoyliopistoperiaatteella. Matkailualan verkostoyliopisto ei itsessään tuota maistereita, vaan sen tarkoituksena on tukea jäsenyliopistojen opiskelijoiden pääaineita tarjoamalla uusia mahdollisuuksia sivuainerintamalla. Verkostoyliopiston opintoja tarjoavat Aalto-yliopisto, Hanken, Helsingin yliopisto, Itä-Suomen yliopisto, Lappeenrannan teknillinen yliopisto, Lapin yliopisto, Oulun yliopisto, Tampereen yliopisto, Turun yliopisto sekä Åbo Akademi. Matkailualan verkostoyliopistossa tapahtuvaa opetusta ja tutkimusta koordinoidaan Savonlinnassa Itä-Suomen yliopiston yhteiskuntatieteiden ja kauppatieteiden tiedekuntaan kuuluvasta matkailualan opetus- ja tutkimuslaitoksesta käsin. == Aiheesta muualla == *Matkailualan verkostoyliopiston kotisivut Luokka:Suomen yliopistot
Svetlyi

Svetlyi () on kaupunki Kaliningradin alueella Venäjällä. Se sijaitsee Kaliningradin Itämereen yhdistävän kanavan rannalla 30 kilometriä Kaliningradista länteen. Kaupungissa toimii satama (osa Kaliningradista Baltijskiin ulottuvaa Kaliningradin satamaa) ja sieltä on myös rautatieyhteys Kaliningradiin (Baltijski Lesin asema). Vuoden 2010 väestönlaskennan mukaan kaupungissa asui 21 375 henkeä. Paikkakunta on syntynyt vuonna 1640. Vuoteen 1945 saakka se kuului Saksan Itä-Preussiin nimellä Zimmerbude. Svetlyin kaupunki perustettiin vuonna 1955. Nykyään siellä toimii mm. suuri kalastusyritys ja kalanjalostamo. ==Lähteet== ==Aiheesta muualla== * Svetlyin kaupungin sivusto Luokka:Kaliningradin alueen kaupungit
Mäntsälän kirkko

Mäntsälän kirkko on Mäntsälässä sijaitseva kirkko, joka on valmistunut vuonna 1865 ja vihitty käyttöön vuonna 1866. Sen ovat suunnitelleet intendentinkonttorissa arkkitehdit Ernst Lohrmann ja Jean Wik, joka on suunnitellut myös Orimattilan kirkon. Rakennustyyliltään Mäntsälän kirkko on länsitornillinen pitkäkirkko. Kirkon alttaritaulun "Paimenten kumarrus" (1861) on tehnyt saksalainen Bernhard Reinholdin ja sen on lahjoittanut Mäntsälän kirkolle paikallisen Ylikartanon omistaja Hugo von Qvanten vuonna 1874. Alttaritaulun kehysten kultauksen maksoivat paikkakunnan muut säätyläiset. Mäntsälän kirkosta löytyy neljän vahvasti paikalliseen kartanolaiskulttuuriin liittyvän aatelisen hautajaisvaakunat. Omat vaakunansa kirkkoon ovat saaneet Hautjärven kartanon omistaja luutnantti von Vietinghoffin sekä Mäntsälän kartanoon historiaan liittyneet Anders Möller, Peter Nassokin ja Johan Thewitz. Mäntsälän kirkkoa kunnostettiin viimeksi vuonna 1991, jolloin kirkkoon saatiin Koivisto-seuran lahjoituksena kookas kullatusta pronssista tehty kattokruunu, joka oli vuodesta 1903 saakka koristanut Koiviston kirkkoa. Kirkon ulkopuolella on sankarihauta-alue ja sen yhteydestä professori Heikki Varjan tekemä muistomerkki ”Karjalan neito” Karjalaan jääneiden vainajien muistoksi. Kirkossa on myös muistomerkki vuoden 1918 sisällissodan molemmille osapuolille. ==Lähteet== == Aiheesta muualla == *Mäntsälän kirkon historia Päijät-Hämeen museoverkon sivuilla Kirkko Kirkko Luokka:Suomen kivikirkot Luokka:Uudenmaan kirkkorakennukset Luokka:Suomen 1860-luvulla rakennetut kirkot Luokka:Ernst Lohrmannin suunnittelemat rakennukset
Japonismi

Japonismi (), myös japanismi, tarkoittaa Euroopassa ja Pohjois-Amerikassa 1800-luvun lopulla alkaneita japanilaisia vaikutteita ja japanilaisen tyylin ihailua länsimaissa. Japonismi vaikutti varsinkin sisustustyyleissä ja kuvataiteessa. Sanaa japonisme käytti ensimmäisenä Jules Claretie vuonna 1872. Japanilaiset ukiyo-e-puupiirrokset olivat inspiroineet 1860-luvulta alkaen Japanin avautumisen jälkeen monia eurooppalaisia impressionisteja etenkin Ranskassa. Puupiirrosten perspektiivin ja varjostusten puute, suuret tasaiset värialueet ja voimakkaat värit viehättivät taiteilijoita. Uutta oli myös niiden sommittelullinen vapaus, diagonaalit, erikoiset kuvakulmat ja rajaukset verrattuna länsimaisen taiteen perinteisiin. Toisin kuin muussa orientalismissa, japonismissa sovellettiin japanilaisia ja itämaisen tyylin elementtejä, kun muuten oli enemmänkin maalattu eksoottisia näkymiä länsimaisella tyylillä. Japanin kaupan avautuminen Kanagawan sopimuksen jälkeen toi ukiyo-e-puupiirrosten ohella länteen koko joukon japanilaisia käyttö- ja koriste-esineitä, mikä vaikutti myös sisustukseen. Japanilaiset puupiirrokset vaikuttivat myös jugend-tyylin syntyyn. Varsinkin Utamaron ja Hokusain puupiirroksilla oli paljon vaikutusta. Samaan aikaan Japanissa länsimaalaistuminen vähensi puupiirrosten arvostusta. Japanilaisesta taiteesta saivat vaikutteita varsinkin Arthur Wesley Dow, Pierre Bonnard, Mary Cassatt, Edgar Degas, Pierre-Auguste Renoir, James McNeill Whistler, Claude Monet, Vincent van Gogh, Camille Pissarro, Aubrey Beardsley, Alphonse Mucha ja Gustav Klimt, samoin kuin arkkitehdit Frank Lloyd Wright ja Charles Rennie Mackintosh. Toulouse-Lautrecin litografioissa japonismi on selvää, samoin Félix Vallottonilla, ja Paul Gauguinin puupiirroksissa maalausten ohella. Jotkut japanilaisesta taiteesta lumoutuneet taiteilijat jopa muuttivat tai matkustivat Japaniin. Japonismi vaikutti myös musiikkiin, esimerkkinä Giacomo Puccinin japanilaisaiheinen ooppera Madama Butterfly (1904). == Katso myös == * Chinoiserie * Orientalismi == Lähteet == == Aiheesta muualla == Luokka:Taidesuuntaukset Luokka:Impressionismi Luokka:Japanilainen kulttuuri
Chinoiserie

Chinoiserie (ransk.) eli kineseria oli kiinalaisten tuotteiden jäljittelyyn perustunut tyylisuunta, joka syntyi 1600-luvulla. Chinoiserie-muodilla oli vaikutusta rokokootyylin syntymiseen 1700-luvun alkupuolella. Esineiden ohella ihailtiin kiinalaisia tapoja ja ajattelua. Chinoiserie levisi 1700-luvulla kaikkialle Eurooppaan, mutta muoti-ilmiö vaikutti etenkin Ranskassa, Alankomaissa, Englannissa ja Saksassa. Chinoiserie-tyyliin vaikuttivat muun muassa kiinalaiset huonekalut, kankaat ja keramiikka. Vahvimmin chinoiserie vaikutti taidekäsityöhön ja posliiniesineisiin 1600-luvun lopusta 1800-luvun alkuun asti. Chinoiserie oli lähtökohtana myös 1700-luvulla kehittyneellä romanttisella puutarhatyylillä, joka alkoi Englannissa. Kiinalaistyylisiä paviljonkeja rakennettiin myös paljon. ==Katso myös== *Japonismi *Orientalismi ==Lähteet== ==Aiheesta muualla== *Chinoiserie-opas, Victoria and Albert museum Luokka:Ranskankieliset sanat ja sanonnat Luokka:Taidesuuntaukset Luokka:Kiinalainen kulttuuri Luokka:Rokokoo
Kalatš-na-Donu

Kalatš-na-Donu (, suomeksi ”Kalatš Donin varrella”) on kaupunki Volgogradin alueella Venäjällä. Se sijaitsee Donin muodostaman Tsimljanskin tekojärven rannalla 85 kilometriä Volgogradista länteen. Kaupunki on Kalatšin piirin keskus. Siellä on Volgogradin ja Lihajan väliseltä rautatieltä haarautuvan sivuradan pääteasema. Kaupungin kautta kulkee myös Volgogradin ja Belaja Kalitvan välinen maantie. Asukkaita on 26 300 henkeä (vuonna 2009). Paikkakunta on saanut alkunsa vuonna 1708 perustetusta kasakkakylästä. Vuonna 1951 siitä tuli kaupunki. Nykyään Kalatš-na-Donussa on muun muassa telakka sekä metalli- ja elintarviketeollisuutta. Auton rekisterinumeron aluetunnus on Volgogradin alueen tunnus 34. Kalatšilla oli merkittävä rooli pperaatio Uranuksessa, jossa neuvostojoukot piirittivät Saksan 6. armeijan. ==Maantiede ja ilmasto== Kaupunki sijaitsee Etelä-Venäjällä Euroopan puoleisella Venäjällä ja sen aikavyöhyke on sama Moskovan kanssa. Alueen maasto on aroa, jossa on vain vähän matalakasvuisia puita. Ilmasto on erittäin kuiva ja kuuma manerilmasto, jossa talvet ovat vähälumisia ja kesät kuumia ja kuivia. Kalatšissa on vuodessa noin 120 aurinkoista päivää. Alueella on suuria peltoja silmänkantamattomiin, joissa kasvatetaan muun muassa vesimeloneita. Kaupungin maaperä on erittäin hienoa hiekkaa, joka pöllyää kovasti tuulessa ja kerääntyy kaduille. Seudun puuttomuus voimistaa tuulia. ==Kaupunkirakenne== Kalatšin kaupungin lähes kaikki rakennukset on rakennettu valkoisesta tiilistä kirkkoa myöten. Suurin osa kaupungin asuintaloista on omakotitaloja, kaupungissa on vain vähän kerrostaloja. Lähes kaikkien omakotitalojen ikkunat on varustettu puisilla ikkunaluukuilla, jotka suljetaan päivisin, jottei lämpö pääse taloihin sisälle, koska alueen ilmasto on kuuma. ==Lähteet== ==Aiheesta muualla== * Epävirallinen kaupunkisivusto * Toinen epävirallinen kaupunkisivusto Luokka:Volgogradin alueen kaupungit
Pellojärvi

Pellojärvi on hyvin matala järvi Tornionjoen ja Pellon kuntakeskuksen tuntumassa. Jolmanpudas yhdistää sen Tornionjokeen. Pellojärven vedenpinta vaihtelee tuntuvasti joen vedenkorkeuden mukaisesti. Pellojärvi ja siihen salmiyhteydessä oleva Säynäjäjärvi muodostavat 583 hehtaarin Natura 2000 -alueen Pellojärvi-Säynäjäjärvi. Alue kuuluu myös valtakunnalliseen lintuvesien suojeluohjelmaan. Linnusto on monipuolinen: alueelta on tavattu noin 200 lintulajia. ==Lähteet== Luokka:Pellon järvet Luokka:Tornionjoen keskiosan alue
Nokia C3-01

Nokia C3-01 Touch and Type on S40 6th edition -käyttöjärjestelmää käyttävä Nokian kehittämä lokakuussa 2010 myyntiin tullut matkapuhelin. Puhelin esiteltiin 15. syyskuuta 2010 Nokia World -tapahtumassa Lontoossa. Puhelimessa on kosketusnäytön lisäksi myös perinteinen numeronäppäimistö. Nokia C3-01:n hintaluokka on noin 170–180 euroa. == Tietoja == * 2,4 tuuman resistiivinen kosketusnäyttö (tarkkuus 240 x 320 pikseliä) * 3G ja WLAN * Musiikkisoitin * 5 megapikselin kamera * FM-radio === Sähköposti === *SMTP *IMAP4 *POP3 === Selain === *Tuetut merkintäkielet: HTML, XHTML, MP, WML *Adobe FlashLite-tuki *Java-tuki *Tuetut protokollat: HTTP v1.1 ja WAP *RSS-lukija *FlashLite 3.0 === Muuta === Kalenteri, tehtäväluettelo, ääninauhuri, laskin, kello, sekuntikello, maailmankello, My Nokia -sovellus ja Ovi Kauppa === Värivaihtoehdot === Lämmin harmaa, khakinkultainen ja hopea. == Nokia C3-01 Gold Edition == Nokia julkaisi elokuussa 2011 C3-01:stä kultaisen version, C3-01 Gold Editionin. Siinä on muun muassa 18 karaatin kultapäällystys. Mallia C3-01 myytiin pääosin Itä-Euroopassa ja Lähi-idässä. === Erot tavalliseen C3-01:een === *140 megatavua sisäistä muistia (tavallisessa mallissa 30 megatavua) *1 GHz prosessori (tehokkaampi) *Erilainen selain *Hinta ilman veroja noin 220 euroa == Lähteet == *Nokia C3-01 Touch and Type - GSMArena *Nokia C3-01 tekniset tiedot - Nokian omat sivut *Nokia C3-01 yhdistää perusnäppäimistän kosketusnäyttöön - mobiiliblogi.com *Nokia C3-01 Gold Edition - GSMArena *Digitoday: Nokia julkisti halpamallista kultaisen version *Arriving now: Nokia C3-01 Gold Edition - Nokia Conversations ===Viitteet=== == Aiheesta muualla == * Nokia C3-01 - Tuki * Käyttöohjeet C3-01 Luokka:Wi-Fi- laitteet Luokka:Vuoden 2010 matkapuhelimet
Täysosuma

Täysosuma tarkoittaa seuraavia asioita: * AC Täysosuma, urheiluseura * Täysosuma, Hannu Lemisen ohjaama suomalainen elokuva vuodelta 1941 * Täysosuma! (Gotcha!), vuoden 1985 elokuva * Täysosuma (Hotshot), vuoden 1987 elokuva * Täysosuma, Martti Servo ja Napanderin albumi.
Ersguterjunge

Ersguterjunge on Sony BMG:n omistuksessa oleva saksalainen levy-yhtiö, joka on erikoistunut tuottamaan rap-musiikkia. Yhtiön perustivat Bushido ja D-Bo vuonna 2004, sen jälkeen kun Bushido jätti entisen levy-yhtiönsä Aggro Berlinin.Rap Label Report auf flashmag flashmag.de Viitattu 15.9.2010 ==Artistit== *Bushido (2004–) *Baba Saad (2005–) *Chakuza (2005–) *DJ Stickle (2005–) *Bizzy Montana (2006–) *Nyze (2006–) *Kay One (2007–) *Tarééc (2007–) *Fler (2009–) ==Lähteet== Luokka:Saksalaiset levy-yhtiöt Luokka:Hip hop -levy- yhtiöt
Paatelmaa

Paatelmaa () on kylä Salon kaupungissa Kemiön saaressa entisen Angelniemen kunnan alueella. Paatelmaa sijaitsee Kemiön saaren koilliskulmassa Halikonlahden rannalla. Kylän läpi virtaa Perioja, joka laskee lahteen. Perijoen ympäristö on käännetty pelloksi. Muutoin kylän alue on metsäistä ja mäkistä. Paatelmaa on ollut vakituisesti asutettu jo 1300-luvulle tultaessa. Kylässä oli 1500-luvulla viisi maatilaa. Tilat muuttuivat historian aikana lampuodeiksi, ja päätyivät Peksalan omistukseen 1800-luvun alussa. 1800-luvun aikana Paatelmaassa toimi telakka, jonka muistona paikallisnimistössä on Varvinmäki. Paatelmaa on sittemmin hiljentynyt. Kylän alkuperäisen tontin rakennukset ovat tyhjillään ja osittain puretut. Kylän keskus on siirtynyt hieman etelämmäs ja kylässä on nykyään muutamia omakotitaloja sekä kesämökkejä. ==Lähteet== Luokka:Angelniemen kylät
James Boswell

James Boswell (29. lokakuuta 1740 Edinburgh, Skotlanti – 19. toukokuuta 1795 Lontoo, EnglantiJames Boswell (1740-1795) Biography, James Boswell Info) oli skotlantilainen juristi ja kirjailija. Hänen merkittäviä teoksiaan on Samuel Johnsonin elämäkerta. Boswell on tunnettu myös Korsikasta kertovasta kirjastaan ja kirjoittamastaan päiväkirjasta. Laajan laitoksen The Private Property of James Boswell julkaiseminen alkoi 1950. == Suomennetut teokset == * * ==Kirjallisuutta== * * ==Lähteet== == Aiheesta muualla == * James Boswell – a Guide * Luokka:Brittiläiset kirjailijat Luokka:Skotlantilaiset kirjailijat Luokka:Vuonna 1740 syntyneet Luokka:Vuonna 1795 kuolleet
Suomen myydyimmät ulkomaiset albumit vuosittain

Suomen myydyimmät ulkomaiset albumit vuosittain. Vuosi Albumi Artisti 2000 Fan Club Alexia 2001 Hybrid Theory Linkin Park 2002 Laundry Service Shakira 2003 St. Anger Metallica 2004 Greatest Hits Robbie Williams 2005 Intensive Care Robbie Williams 2006 Mi Sangre Juanes 2007 Back to Black Amy Winehouse 2008 Death Magnetic Metallica 2009 Strike! The Baseballs 2010 Iron Man 2 AC/DC 2011 21 Adele 2012 21 Adele 2013 One Direction Midnight Memories 2014 Rock or Bust AC/DC 2015 25 Adele == Lähde == * IFPI: Suomessa myydyimmät äänitteet Luokka:Luettelot albumeista
Aty.k

Aty.k (oik. Katy, s. 19. maaliskuuta 1982 Pariisi) on ranskalainen laulaja. ==Ura== Aty.k päätyi laulajaksi 1990-luvulla duoyhtyeensä hajottua heikon menestyksen myötä. Hän päätyi sittemmin vuodesta 2001 lähtien esiintymään vierailevana artistina eri rap-artistien levyillä. Tavattuaan vuonna 2002 DJ Mazen Aty.k tutustui DJ:n kautta LIM:n, joka piti hänen lauluäänestään ja pyysi tekemään vierailevia esiintymisiä hänen albumeillaan. Hän esiintyi muutamilla LIM:n albumeilla, kuten Enfant du ghetto ja Délinquant. Sittemmin vuodesta 2007 lähtien Aty.k on laulanut reggaeton parissa. ==Aiheesta muualla== * Luokka:Ranskalaiset laulajat Luokka:Vuonna 1982 syntyneet Luokka:Elävät henkilöt
Helen Haye

Helen Haye (oik. Helen Hay ) oli brittiläinen näyttelijä, joka muistetaan parhaiten elokuvista 39 askelta (1935) ja Anna Karenina (1948). Haye aloitti uransa näyttämöllä 1898. Hän esiintyi myös Broadwayllä. Hän aloitti elokuvanäyttelijän uransa 1917. Hän myös opetti näyttelemistä lontoolaisessa Royal Academy of Dramatic Artissa. Hänen tunnetuimpia oppilaitaan olivat John Gielgud ja Charles Laughton. == Valikoitu filmografia == Vuosi Alkuperäinen nimi Suomenkielinen nimi 1921 The Skin Game 1929 Atlantic 1931 The Skin Game Kieroa peliä 1934 Money Mad 1935 Drake of England 1935 The 39 Steps 39 askelta 1935 The Dictator Kuningattaren rakastaja 1936 Everybody Dance 1936 Wolf's Clothing 1937 Riding High 1938 Sidewalks of London 1939 The Spy in Black Kaksoisagentti 1941 Kipps 1943 The Man in Grey Seikkailija Jamaicasta 1943 Dear Octopus 1944 Fanny by Gaslight Tyttö ja kiusaus 1945 A Place of One's Own 1947 Mine Own Executioner Varjojen vanki 1947 Mrs. Fitzherbert 1948 Anna Karenina Anna Karenina 1954 Hobson's Choice Vaikea valinta 1955 Richard III Rikhard III 1957 Action of the Tiger Tiikerin hyökkäys == Lähteet == Luokka:Brittiläiset näyttelijät Luokka:Vuonna 1874 syntyneet Luokka:Vuonna 1957 kuolleet
Kollumerland en Nieuwkruisland

Kollumerland en Nieuwkruisland on kunta Friisinmaalla Alankomaissa. Siellä asui 13 140 ihmistä vuonna 2007. Kunnan pinta-ala on 116,33 neliökilometriä ja väestötiheys 120 asukasta neliökilometriä kohden. Kollumerland en Nieuwkruislandin pormestarina on toiminut vuodesta 2001 lähtien kristillisdemokraattisen puolueen Bearn Bilker. ==Aiheesta muualla== * Kunnan kotisivut Luokka:Friisinmaan kunnat
Kalatš

Kalatš (калач) tarkoittaa seuraavia asioita: * kalatš, leipä * Kalatš, kaupunki Voronežin alueella Venäjällä * Kalatš-na-Donu, kaupunki Volgogradin alueella Venäjällä * Kalatš, kylä Sverdlovskin alueella Venäjällä.
Jussi Eronen

Jussi Eronen on suomalainen toimittaja. Hän työskenteli vuosina 2017–2020 Suomen Kuvalehden toimituspäällikkönä. Ennen sitä Eronen työskenteli vuosina 2015–2016 Yleisradion ajankohtais- ja featuretoimituksen esimiehenä. Hän irtisanoutui työstä sananvapaudesta syntyneiden näkemyserojen vuoksi. Vuosina 2012–2015 hän toimi MTV Uutisten toimituspäällikkönä vastaten muun muassa ajankohtais- ja aamuohjelmista, MTV3:n asiadokumenteista sekä Suomi-areenaa järjestävästä tapahtumajournalismin yksiköstä. Hän on työskennellyt MTV3:n 45 minuuttia -ohjelman vastaavana tuottajana (2005–2012), tutkivaan journalismiin erikoistuneena toimittajana (2002–2005) ja kanavan uutistoimituksen toimittajana (1996–2002) Eronen on saanut työstään Koura-palkinnon (SuomiAreena-työryhmä, 2014), Päätoimittajien Yhdistyksen journalistipalkinnon (45 minuuttia -ohjelma, 2011) ja Suuren Journalistipalkinnon (2008) maan suurimmaksi epäillyn talousrikoksen, WinCapita-sijoitusklubin tutkimisesta. Hänet on palkittu myös Tutkivan journalismin yhdistyksen Lumilapio-palkinnolla (2009) vaalirahoittaja Nova Groupiin liittyvistä paljastuksista, Euroopan parlamentin journalismikilpailun tv-sarjan kansallisesta voitosta (2008) venäläisliikemiehen maakauppoihin liittyvästä raportoinnista sekä Kiitos eläimiltä -eläinsuojelupalkinnolla (2008) eurooppalaisten teurashevoskuljetusten julmuudet todistaneista ohjelmista. Jussi Eronen on toiminut Julkisen sanan neuvoston (JSN) jäsenenä 2008–2010. == Tunnustukset == * Lumilapio-palkinto 2010, tutkivasta työstä koskien vuoden 2007 eduskuntavaalien suurinta rahoittajaa Nova Group -yhtiötä. ==Lähteet== == Aiheesta muualla == *45 minuuttia -ohjelman tekijät - MTV3.fi Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Jokainen tavallaan

Jokainen tavallaan on rap-artisti Puhuvan Koneen ensimmäinen studioalbumi, joka julkaistiin 6. lokakuuta 2010. Albumin julkaisi Rähinä Records -levy- yhtiö ja sen tuotannosta vastaa Elastinen. Albumilta on julkaistu singlet "Puhuva Kone" ja "Lintu". Molemmista singleistä on kuvattu myös musiikkivideot. Albumin on masteroinut Iso H. Kappaleesta "Luuta ja verta" on tehty aikaisempi versio Navetta Records nimisessä levy-yhtiössä. Albumi debytoi Suomen virallisen listan sijalla 43. Se ylsi parhaimmillaan kymmenennelle sijalle, ja pysyi listalla yhteensä 22 viikkoa.Musiikkituottajat: Puhuva Kone – Jokainen tavallaan == Kappaleet == # # # # # # # # # # # (mukana Elastinen) == Biitit == * Elastinen: 1, 2, 4, 5, 6, 9 * Kameleontti: 3 * Sakke: 7, 10 * Elastinen & Osmo Ikonen: 8, 11 == Arvostelut == * Dome.fi: Dome.fi: Levyarvio == Lähteet == Luokka:Vuoden 2010 esikoisalbumit Luokka:Puhuvan Koneen albumit Luokka:Elastisen tuottamat albumit Luokka:Sakke Aallon tuottamat albumit
Viitanen

Viitanen voi tarkoittaa seuraavia: == Paikannimenä == * Viitanen, järvi Pieksämäellä * Ylä-Viitanen, järvi Kouvolassa == Sukunimenä == * Anna-Maija Viitanen (s. 1947), kääntäjä * Arvo Wiitanen (1902–1961), eversti ja sotilasasiamies * Arvo Viitanen (1924–1999), maastohiihtäjä * Eero Viitanen (1898–1976), kirjailija * Eeva Viitanen (s. 1982), Ikaalisten kunnanjohtaja * Elina Kottonen, o.s. Viitanen (s. 1984), radiotoimittaja ja juontaja * Esa Viitanen (s. 1969), jalkapallomaalivahti * Frans Viitanen (1864–1932), näytelmäkirjailija * Frans Oskar Viitanen (1881–1942), toimittaja ja kirjailija * Harri Viitanen (s. 1954), säveltäjä, urkuri * Helinä Viitanen (1923–2013), näyttelijä * Henna Viitanen, Virtain kaupunginjohtaja * Iku Viitanen, entinen urheiluselostaja, laulaja, basisti, säveltäjä * Jani Viitanen, musiikkialan moniammattilainen * Johanna Viitanen (s. 1975), tietokirjailija, toimittaja, kustannustoimittaja * Jouni Viitanen (s. 1982), aerobikkaaja * Jussi Viitanen (s. 1977), salibandymaalivahti * Kaarlo Viitanen (1900–1963), jääkärikapteeni * Lauri Viitanen (1898–1941), jääkäriluutnantti * Martti Viitanen (1913–1980), maaherra, sisäasiainministeri * Matti Viitanen (1897–1974), jääkäri * Mauno Viitanen, taiteilijanimi Mauno Sartoviita (1928–1988), taidemaalari ja kirjailija * Mikko Viitanen (s. 1982), jääkiekkoilija * Paavo V. Viitanen (1892–1918), toimittaja ja joukkomurhan uhri * Pia Viitanen (s. 1967), poliitikko ja ministeri * Peter Viitanen (s. 1980), ruotsalainen näyttelijä * Piia Viitanen, folk-laulaja ja lauluntekijä * Pirjo Viitanen (s. 1944), tanssija, tanssinopettaja, koreografi * Risto Viitanen (s. 1966), YouTube-videoiden tekijä ja yrittäjä * Samuli Viitanen (s. 1993), judoka * Sirkka Viitanen (1922–2018), liikunnanohjaaja ja kansantanssiopettaja * Tatiana Viitanen, venäläinen rikollinen * Tero Viitanen (s. 1971), lentopalloilija * Urho Viitanen (1891–1953), jääkärivääpeli * Usko Viitanen (1928–2005), oopperalaulaja * Vihtori Viitanen (1863–1918), kansanedustaja * Vilma Viitanen (s. 2001), nyrkkeilijä.
Ville Vickholm

Ville Vickholm (1971 – 27. marraskuuta 2003 Lapinjärvi)http://www.kaleva.fi/uutiset/kotimaa/yliajosta-epailtya-esitetaan- vangittavaksi/550327/ oli suomalainen potkulautailija ja potkukelkkailija. Hän voitti vuonna 2003 potkulautailun Eurocupin kokonaiskilpailun.Scooter Eurocup Classement 2003 , Int. Kicksled and Scooter Assocation. Viitattu 19.9.2010 Potkukelkkailussa hänellä on mitaleita MM- kilpailuistahttp://www.potku.fi/tulokset/kelkka1999-2000/MM_results00.htm http://www.potku.fi/tulokset/kelkka1998-1999/MM_results99.htm http://www.potku.fi/tulokset/kelkka2000-2001/MM_results01.htm ja SM- kilpailuistahttp://www.potku.fi/balckhome/Tuloksia_files/tuloksia.htm . Vickholm toimi myös Suomen Potkukelkkailu- ja Potkulautailuliiton puheenjohtajana. Vickholm kuoli marraskuussa 2003 harjoituslenkillä rattijuopon ajaessa hänen päälleen. ==Lähteet== Luokka:Suomalaiset urheilijat Luokka:Liikenneonnettomuudessa kuolleet Luokka:Vuonna 1971 syntyneet Luokka:Vuonna 2003 kuolleet
Näläntöjärvi

Näläntöjärvi on järvi Kiuruvedellä. Näläntöjärven keskisyvyys on vain 71 cm, ja alle metrin keskisyvyyden jäävistä Suomen järvistä se on suurin. Tummavetinen Rikkajoki laskee laajoilta suoalueelta Näläntöjärven pohjoispäähän. Samasta pohjoispäästä lähtee Näläntöjärven laskujoki Remesjoki, johon Rikkajoen vedet kulkeutuvatkin pääosin oikovirtauksena. Rikkajoen vesi sekoittuu vain vähäisessä määrin Näläntöjärven veteen. Näläntöjärvi on tyypiltään matala ja runsashumuksinen, ja sen ekologinen tila on välttävä. == Lähteet == Luokka:Iisalmen reitin valuma-alue Luokka:Kiuruveden järvet
Microsoft Kin

Microsoft Kin oli ohjelmistoyhtiö Microsoftin myyntiin tuoma matkapuhelinmallisto. Laitteiden valmistuksesta vastasi japanilainen elektroniikkavalmistaja Sharp. Kokoonpanon se teetti alihankintana Elcoteqin Pekingin tehtaalla. Kin oli myynnissä Yhdysvalloissa vuoden 2010 huhtikuusta heinäkuuhun, jonka jälkeen mallisto lakkautettiin. Euroopan markkinoilla sitä ei myyty lainkaan. Microsoft oli käyttänyt vuosien aikana kehitystyöhön miljardi dollaria, mutta jo kuuden viikon kuluttua myyntiin tulosta ilmoitettiin malliston lopettamisesta. Juuri ennen lopettamisilmoitusta puhelinta oli myyty puoleen hintaan. Arviot myytyjen puhelimien määrästä vaihtelivat 500–10 000 kappaleen välillä. Tätä voidaan pitää näiden lukujen valossa yhtiöltä täydellisenä epäonnistumisena. Kin tähtäsi älypuhelinmarkkinoille mutta siitä puuttuivat kokonaan ominaisuudet joita kuluttajat olettavat niissä olevan kuten esimerkiksi kartta-/navigointiohjelmisto, YouTube-, sää- ja pelisovellukset. Koska Kin perustui Microsoftin Windows CE-käyttöjärjestelmälle, sillä ei voinut katsella Flash-tekniikkaa hyödyntäviä videoita. Laitteen GPS-vastaanotin lisäsi ainoastaan paikkatiedon sillä otettuihin valokuviin, eikä sitä voinut hyödyntää muuten. Kuvia ei tallennettu laitteen muistiin vaan jokainen kuva ladattiin erityiselle Kin Studio -palvelimelle. Laitteelle saatava sovellusvalikoima oli olematon. Laitteessa ei ollut paikkaa muistikortille. ==Lähteet== Luokka:Matkapuhelimet Luokka:Microsoftin matkapuhelimet
Asterix – gallialaisten sankari

Asterix – gallialaisten sankari (suomeksi myös Asterix ja Caesarin yllätys, ) on vuonna 1985 ensi-iltansa saanut ranskalainen animaatioelokuva. Se perustuu René Goscinnyn ja Albert Uderzon luomaan Asterix-sarjakuvaan. Elokuvan ohjasivat Gaëtan Brizzi ja Paul Brizzi, käsikirjoituksesta vastasi Pierre Tchernia. Juoni perustuu sarjakuva-albumeihin Asterix legioonalaisena ja Asterix gladiaattorina. Pääosassa ääninäyttelevät muun muassa Roger Carel ja Pierre Tornade. Elokuvan suomenkielisestä ohjauksesta vastasi Tom Wentzel.Nähty elokuvan DVD-tallenteen lopputeksteistä. Suomessa elokuva esitettiin ensi kerran 10. lokakuuta 1986. Sittemmin sitä on esitetty televisiossa Yle TV1:llä, Yle TV2:lla, MTV3:lla ja MTV Juniorilla. ==Juoni== Obelix on rakastunut Mimosaan, mutta on liian ujo kertomaan tunteistaan. Asterix kehottaa ystäväänsä kertomaan tunteistaan naista kohtaan antamalla esimerkiksi lahjan. Obelix antaa Asterixin avustuksella Mimosalle kukkia, mutta saa samalla huomata, että nainen on jo kihloissa Tragicomixin kanssa. Obelix pettyy, mutta unohtaa pian surunsa, kun roomalaiset sieppaavat rakastavaiset, jotka päätyvät lopulta Afrikan kautta Julius Caesarin vangeiksi. Asterix ja Obelix saavat tietää kaksikon olevan mahdollisesti Afrikassa ja ainut tapa löytää perille on liittyä muukalaislegioonaan. ==Äänirooleissa== === Rooleissa === * Tom Wentzel - Asterix, Akvavitix, Julius Caesar, sivuäänet * Santeri Kinnunen * Sixten Lundberg - Caius Lallus * Anitta Niemi * Tomas Nyström * Carl-Kristian Rundman - Obelix === Suomenkielinen toteutus === * Suomennos: Outi Walli * Ohjaus: Tom Wentzel ==Palkinnot== Elokuva palkittiin Golden Screen palkinnolla samanninimisessä saksalaisessa elokuvatapahtumassa vuonna 1987. == Lähteet == *Asterix NZ ===Viitteet=== Luokka:Asterix seikkailee -elokuvat Luokka:Vuoden 1985 ranskalaiset elokuvat Luokka:Ranskalaiset animaatioelokuvat
Purjehdus kesäolympialaisissa 1900

Vuoden 1900 kesäolympialaisten purjehdus järjestettiin 20. - 27\. toukokuuta ja 1. - 5\. elokuuta 1900 Meulan-en-Yvelinesissä ja Le Havressa, Ranskassa. Tämä oli ensimmäinen kerta, kun laji oli mukana olympialaisten ohjelmassa. Mukana oli 95 osanottajaa kuudesta eri maasta. Tapahtumia oli seitsemän. ==Mitalistit== Tapahtuma Kultaa Hopeaa Pronssia 0-½ ton Baby Pierre Gervais Tuntematon Quand-Même Tuntematon Tuntematon Jean-Baptiste Charcot Robert Linzeler Sarcelle Henri Monnot Léon Tellier Gaston Cailleux ½-1 ton Scotia Lorne Currie John Gretton Linton Hope Algernon Maudslay Crabe II Jacques Baudier F. Marcotte William Martin Jules Valton Jean Le Bret Scamasaxe E. Michelet F. Michelet Marcel Meran 1-2 ton Lérina Hermann de Pourtalès Hélène de Pourtalès Bernard de Pourtalès Marthe F. Vilamitjana Auguste Albert Duval Charles Hugo Nina-Claire Jacques Baudier Lucien Baudier Mantois Dusbosq Edouard Mantois 2-3 ton Sekajoukkue Ollé E. William Exshaw Frédéric Blanchy Jacques Le Lavasseur Favorite Susse Doucet Godinet Mialaret Gwendoline Ferdinand Schlatter De Cottignon Emile Jean-Fontaine 3-10 ton Bona Fide Howard Taylor Edward Hore H.N. Jefferson Gitana Maurice Gufflet A. Dubos J. Dubos Robert Gufflet Charly Guiraist Frimousse H. Mac Henry Tuntematon 10-20 ton Estérel Emile Billiard et Perquer Édouard Alphonse James de Rothschild Quand-même Jean Decazes Tuntematon Laurea Edward Hore Tuntematon Avoin luokka Scotia Lorne Currie John H. Gretton Linton Hope Algernon Maudslay Aschenbrödel Paul Wiesner George Naue Heinrich Peters Ottokar Weise Turquoise E. Michelet F. Michelet ==Mitalitaulukko== 1\. 3 0 1 4 2\. 2 6 5 13 3\. 1 0 0 1 3\. Sekajoukkue 1 0 0 1 5\. 0 1 0 1 6\. 0 0 1 1 Joidenkin tulkintojen mukaan osassa lajeista suoritettiin kaksi erillistä kilpailua, joista jaettiin palkinnot erikseen, mutta ei yhteistuloksen perusteella. Lisäsi mukana oli yli 20-tonnisten luokka. Näin ollen kilpailutapahtumien määrä nousee kolmeentoista ja mitalit jakautuvat seuraavasti: 1\. 5 9 10 24 2\. 4 1 1 6 3\. Sekajoukkue 2 0 1 3 4\. 1 1 0 2 4\. 1 1 0 2 6\. 0 1 0 1 7\. 0 0 1 1 Frimousse - pronssia 3-10 tonnisissa on lähteessä tulkittu sekajoukkueeksi. Yhdysvaltain pronssi on luokasta +20 tonnia. ==Lähteet== *Sailing at the 1900 Paris Summer Games *
I Luv Money Records

I Luv Money Records on saksalainen levy-yhtiö, joka on erikoistunut tuottamaan rap-musiikkia. Yhtiön perustivat King Orgasmus One, Bass Sultan Hengzt, Bushido ja D-Bo vuonna 2001.ersguterjunge Viitattu 15.9.2010 Vuodesta 2004 lähtien King Orgasmus One on ainut perustajajäsenistä, joka työskentelee edelleen levy-yhtiössä. Muut jäsenet kuten Bushido ja D-Bo perustivat eroamisen jälkeen oman levy-yhtiön. ==Artistit== *King Orgasmus One (2001–) *Bass Sultan Hengzt (2001–2004) *D-Bo (2001–2003) *Bushido (2001–2003) *Kaisa (2001–2002) *Godsilla (2002–) *DJ Jim Tonic *Clickx *JokA *Murdoch *Sera Finale ==Lähteet== Luokka:Saksalaiset levy-yhtiöt Luokka:Hip hop -levy-yhtiöt
David Garrick

David Garrick (19. helmikuuta 1717 Hereford, Englanti – 20. tammikuuta 1779) oli englantilainen näyttelijä, näytelmäkirjailija, teatterinjohtaja ja teatterituottaja, joka vaikutti lähes kaikilla teatterin aloilla koko 1700-luvun ja oli Samuel Johnsonin oppilas ja ystäväThe man who saved the stage, Guardian. Hän esiintyi useilla amatöörinäyttämöillä. Hänen esiintymisensä Shakespearen näytelmässä Rikhard III herätti yleisön ja teatterinjohtajien huomion. Hän oli syntyperältään Ranskan hugenotteja. Garrick toimi kolmekymmentä vuotta lontoolaisen Drury Lane -nimisen teatterin johtajana. Näyttämötaiteen uranuurtajana Garrickia pidetään siksi, että hän luopui siihen asti vallalla olleesta, moniin sääntöihin sidotusta, juhlallisesta näyttelemisestä. Garrick näytteli realistisesti, ja hänellä oli kyky ilmaista tunne-elämän koko asteikko. Hänen ansiostaan teatterin taso ja teatterilaisten arvostus kohosi. Samuel Johnson sanoi hänestä: "Ammatti teki hänestä rikkaan, ja hän teki ammatista arvostetun". Näytelmäkirjailijana hän ei sen sijaan kriitikoiden mukaan ollut erityisempi, mutta sitä arvostetaan, että hän toi Shakespearen näytelmät aikalaistensa tietoisuuteen. ==Lähteet== == Aiheesta muualla == * David Garrick. Suuri näyttelijä Englannissa 1700-luvulla, Aamulehti, 06.01.1935, nro 5, s. 13, Kansalliskirjaston digitaaliset aineistot * 1700-luvun suurin Hamlet. Garrick loisto-osassaan saksalaisen fysiikan professorin kuvaamana, Aamulehti, 13.01.1935, nro 11, s. 14, Kansalliskirjaston digitaaliset aineistot Luokka:Brittiläiset näytelmäkirjailijat Luokka:Englantilaiset näyttelijät Luokka:Vuonna 1717 syntyneet Luokka:Vuonna 1779 kuolleet
Klein

Klein on muun muassa seuraavien henkilöiden sukunimi: * Alex Klein (s. 1964), brasilialainen oboisti ja kapellimestari * Allen Klein (1931–2009), yhdysvaltalainen liikemies * Anna Klein (1883–1941), saksalainen taidemaalari ja graafikko * Anna Klein (s. 1900), saksalainen keskitysleirinvartija * Anni Klein (s. 1982), suomalainen teatteriohjaaja ja teatterin tekijä * Arnold Klein (1945–2015), yhdysvaltalainen dermatologi * Artem Klein (s. 1994), saksalais-venäläinen jääkiekkoilija ja manageri * Calvin Klein (s. 1942), yhdysvaltalainen muotisuunnittelija * Chris Klein (s. 1979), yhdysvaltalainen näyttelijä * Christina Klein, LaFee (s. 1990), saksalainen laulaja * Dani Klein (s. 1953), belgialainen laulaja * Eugene Klein (1878–1944), yhdysvaltalainen filatelisti * Eugène Klein (1916–1992), ranskalainen katolinen arkkipiispa * Eugene V. Klein (1921–1990), yhdysvaltalainen liikemies * Felix Klein (1849–1925), saksalainen matemaatikko, Kleinin neliryhmän ja Kleinin pullon keksijä * Francis Joseph Klein (1911–1968), kanadalainen roomalaiskatolinen piispa. * Fritz Klein (1932–2006), yhdysvaltalainen psykiatri ja seksuaalisuuden tutkija * Fritz Klein (1888–1945), saksalainen natsilääkäri * Gary Klein (s. 1952), yhdysvaltalainen teollisuusyrittäjä, Klein Bikes -yhtiön perustaja * Gene Klein, Gene Simmons (s. 1949), yhdysvaltalainen rockmuuskko, näyttelijä ja liikemies * Gideon Klein (1919–1945), tšekkiläinen säveltäjä ja pianisti * Gottlieb Klein (1852–1914), itävallanjuutalainen rabbi * Helga Klein (1931–2021), saksalainen yleisurheilija ja olympiamitalisti * Herbert Klein (1923–2001), saksalainen uimari, olympiamitalisti ja Euroopan mestari * Jennifer Klein (s. 1999), itävaltalainen jalkapalloilija * Joe Klein (s. 1946), yhdysvaltalainen politiikan toimittaja ja kirjailija * Joost Klein (s. 1997), alankomaalainen laulaja * Julius Leopold Klein, Gyula Lipót Klein (1810–1876), unkarilais- saksalainen näytelmäkirjailija ja kirjallisuushistorioitsija * Kevin Klein (s. 1984), kanadalainen jääkiekkoilija * Lawrence Klein (1920–2013), yhdysvaltalainen taloustieteilijä, Nobelin taloustieteen palkinnon saaja * Martin Klein (1884–1947), virolais-venäläinen painija * Melanie Klein (1882–1960), itävaltalainen psykoanalyytikko * Naomi Klein (s. 1970), kanadalainen toimittaja, kirjailija ja kansalaistoimija * Oskar Klein (1894–1977), ruotsalainen fyysikko * Ralph Klein (1931–2008), israelilainen koripalloilija ja koripallovalmentaja * Roelof Klein (1877–1960), alankomaalainen soutaja * Rudolf Klein-Rogge (1885–1955), saksalainen näyttelijä * Sascha Klein (s. 1985), saksalainen uimahyppääjä * William Klein (1926–2022), yhdysvaltalainen elokuvaohjaaja ja valokuvaaja * Yves Klein (1928–1962), ranskalainen taiteilija. == Muita merkityksiä == * Klein Bikes, yhdysvaltalainen polkupyörävalmistaja.
Thomas Warton

Thomas Warton (9. tammikuuta 1728 Basingstoke, Hampshire, Englanti – 21. toukokuuta 1790) oli englantilainen kirjallisuushistorioitsija, -kriitikko ja runoilija. Vuosina 1785–1790 hän oli Englannin poet laureate. Hänen isänsä oli runoilija Thomas Warton vanhempi ja nuorempi veljensä Joseph Warton. Runous oli vetänyt häntä puoleensa jo nuoruusiässä.Life of Thomas Warton, the Younger. (Archive.org) Warton oli kuuluisan The Clubin jäsen. Vuodesta 1771 hän työskenteli pappina Kiddingtonissa Oxfordshiressa. Hän oli Samuel Johnsonin ystävä ja kilpailija. ==Lähteet== Luokka:Englantilaiset runoilijat Luokka:Kirjallisuuskriitikot Luokka:Kirjallisuushistorioitsijat Luokka:Vuonna 1728 syntyneet Luokka:Vuonna 1790 kuolleet
Pasquale Paoli

Filippo Antonio Pasquale di Paoli (Pascal Paoli, 6. huhtikuuta 1725 – 5. helmikuuta 1807) oli korsikalainen patriootti ja johtaja, Korsikan maapäivien neuvoston puheenjohtaja. Hän laati Korsikan tasavallan perustuslain. Ranskan vallattua Korsikan hän lähti 1770 maanpakoon Englantiin, jossa hän kuului vaikutusvaltaiseen The Clubiin. Ranskan vallankumouksen jälkeen hän palasi saarelle kuvernööriksi, mutta menetti poliittisten konfliktien vuoksi valtansa.Korsikan historian merkkihenkilöitä ==Lähteet== ==Aiheesta muualla== Luokka:Korsikalaiset henkilöt Luokka:Korsikan historia Luokka:Vuonna 1725 syntyneet Luokka:Vuonna 1807 kuolleet
Jacques Tardi

Jacques Tardi (s. 30. elokuuta 1946) on ranskalainen sarjakuvantekijä, jonka kertomukset käsittelevät usein Pariisia tai Ranskan historiaa. Hänet tunnetaan muun muassa steampunk-henkisestä albumisarjasta Adele Blanc-Secin uskomattomat seikkailut ja Léo Malet'n Nestor Burma -salapoliisiromaanien sarjakuvaversioista.Tardin elämäkerta ==Sarjan Les Aventures extraordinaires d'Adèle Blanc-Sec albumit== *Adèle et la bête, 1976, suom. Adele ja hirviö Jalava, 1988 ISBN 951-9201-59-9 *Le démon de la tour Eiffel (1976) *Le savant fou (1977) *Momies en folie (1978) *Le secret de la salamandre (1981) *Le noyé à deux têtes (1985) *Tous des monstres! (1994) *Le mystère des profondeurs (1998) *Le labyrinthe infernal (2007)Bedetheque.com == Suomennetut albumit == * * * * * * * ==Lähteet== ==Aiheesta muualla== * Tardin sivusto * Harri Römpötti: Ranskalainen sarjakuvataituri uppoutui sotien kauhuihin. Helsingin Sanomat 16.4.2015. Luokka:Ranskalaiset sarjakuvantekijät Luokka:Vuonna 1946 syntyneet Luokka:Elävät henkilöt
Adèle Blanc-Secin uskomattomat seikkailut

Adèle Blanc-Secin uskomattomat seikkailut on Luc Bessonin ohjaama seikkailufantasia vuodelta 2010. Elokuva perustuu ranskalaisen Jacques Tardin sarjakuviin. == Arvioita== Helsingin Sanomien Nyt-liitteessä neljä kriitikkoa antoi elokuvalle tähtiä keskiarvolla 2,5. == Lähteet == Luokka:Vuoden 2010 ranskalaiset elokuvat Luokka:Luc Bessonin ohjaamat elokuvat Luokka:Ranskalaiset seikkailuelokuvat Luokka:Fantasiaelokuvat Luokka:Sarjakuviin pohjautuvat elokuvat
Härkmerifjärden

Härkmerifjärden () on matala, entisestä merenlahdesta muodostunut järvi Kristiinankaupungin alueella. Se on edelleen lähes merenpinnan tasolla, ja sen yhdistää mereen noin puoli kilometriä pitkä, perattu Stora sundet. Järvi on humuspitoinen ja sitä reunustavat laajat ruovikko- ja sarakaistaleet. Kasvillisuudessa on vielä joitakin murtovesilajeja. Järvi on kansainvälisesti arvokas lintujen ruokailu-, pesimä- ja levähdysalue, ja se kuuluu Lapväärtin kosteikot -nimiseen Natura 2000 -alueeseen. Rannoilla on joitakin loma- asuntoja ja etelärannalla venesatama. == Lähteet == Luokka:Pohjanmaan järvet Luokka:Kristiinankaupungin luonto
Tiit-Rein Viitso

Tiit-Rein Viitso (4. maaliskuuta 1938 – 2. joulukuuta 2022) oli virolainen itämerensuomalaisten kielten tuntija ja Tarton yliopiston emeritusprofessori. Hän väitteli vuonna 1982 tohtoriksi aiheenaan itämerensuomalaisten kielten äänneopilliset kysymykset. Hänen väitöskirjansa nimi on Läänemeresoome keelte fonoloogilise ehituse ja selle ajaloo põhiprobleemid. Viitso teki myös pitkän uran Eesti Keele Instituutissa. Erityisen perehtynyt Viitso oli liivin kieleen ja oli tällä saralla maailman huippua. Hän ei ollut kiinnostunut vain liivin kielestä, vaan myös sen puhujista ja kulttuurista sekä arjesta. Hän julkaisi paljon tutkimuksia ja hänet palkittiin muun muassa Valkoisen tähden ritarikunnan V-luokan ansiomerkein vuonna 2001 sekä Viron tiedeakatemian Paul Ariste -mitalein vuonna 2005. Vuodesta 2007 hän toimi Linguistica Uralican päätoimittajana. Lisäksi hän oli jäsenenä Keel ja kirjandus -lehden toimituskunnassa. ==Lähteet== == Aiheesta muualla == * Professor Viitso liivlased -dokumenttielokuva Viron yleisradioyhtiön kotisivuilla Luokka:Virolaiset kielitieteilijät Luokka:Fennougristit Luokka:Tarton yliopiston professorit Luokka:Virolaiset professorit Luokka:Vuonna 1938 syntyneet Luokka:Vuonna 2022 kuolleet
Ola Kolehmainen

Ola Kolehmainen (s. 1964 Helsinki) on suomalainen valokuvaaja. Hän on tullut kansainvälisesti tunnetuksi suurikokoisista minimalistisista valokuvistaan, joiden lähtökohtana on arkkitehtuuri, josta hän nostaa esiin yllättäviä yksityiskohtia. Kiasma/näyttelyFinncontainers Hänen valokuvansa Keltainen portaikko myytiin Christie'sin Nordic Sale -huutokaupassa Lontoossa 31. lokakuuta 2006 14 300 eurolla. Teoksen lähtöhinta oli 5 900–8 800 euroa.Pauliina Laitinen-Laiho:Taide & Antiikki, Taloustaito 12/2006, s. 16–17 22\. huhtikuuta 2012 Kolehmaisen valokuva Portaikko kaupattiin 22 400 euron hintaan Bukowskin huutokaupassa. Kolehmainen opiskeli ensin tiedotusoppia, mutta vaihtoi sitten valokuvaukseen. Hän valmistui Taideteollisesta korkeakoulusta vuonna 1999. Hän kuuluu Helsinki Schooliin, "Helsingin koulukuntaan", joka on TAIK:n piirissä syntynyt käsitteellisen valokuvauksen väljä näyttely-yhteisö. Hänen töitään on monissa kansainvälisissä kokoelmissa.Kiasma/taiteilija Rakennusten pinnat, värit ja valot ovat elementtejä, joista Kolehmainen rakentaa suuret minimalistiset teoksensa.MTV3 uutiset Yhdysvalloissa Kolehmainen otti vaihto-oppilasaikanaan rullalautailijakaveristaan promokuvia, jolloin tämä sanoi, että hänestä pitäisi tulla valokuvaaja. Asia unohtui, mutta hänen piti valtiotieteellisten opintojen toimittajaharjoitteluvaiheessa myös valokuvata. Hän innostui valokuvaamisesta ja pyrki TAIK:iin sivuaineopiskelijana. Kolehmainen pääsi sillä tavalla varsinaiseksi opiskelijaksi, ja yliopisto-opinnot jäivät. Hän on ollut Yleisradiossa kuvatoimittajana ja tehnyt Aamu-TV:tä ja Urheiluruutua. Kolehmaisen varhaisia esikuvia ovat Timo Kelaranta, Jorma Puranen ja amerikkalaiset Mike ja Douglas Starn. Kelaranta on ollut myös hänen opettajansa. Minimalisteista hänen esikuviaan ovat Donald Judd ja Dan Flavin, valokuvaajista Andreas Gursky. Valokuvaaja Paul Graham on hänelle jatkuvasti tärkeä. Nykyisin Kolehmainen asuu Berliinissä.Taidemuseo Tennispalatsi ==Lähteet== ===Viitteet=== Luokka:Suomalaiset valokuvaajat Luokka:Vuonna 1964 syntyneet Luokka:Elävät henkilöt
Blue Moves

Blue Moves on Elton Johnin yhdestoista studioalbumi, joka julkaistiin vuonna 1976. Se oli myös hänen toinen kaksoisalbuminsa ja hänen ensimmäinen Rocket Recordsin kautta julkaistu albuminsa. Elton John on ilmoittanut, että se on yksi hänen suosikeistaan hänen itse levyttämistään albumeista. Se oli viimeinen Gus Dudgeonin tuottama albumi lähes vuosikymmeneen. == Kappaleet == Kaikki kappaleet kirjoittanut Elton John ja Bernie Taupin ellei toisin mainita. == Kokoonpano == *Elton John – piano, harmoni, cembalo, laulu *Curt Becher – taustalaulu *Michael Brecker – käyrätorvi *Randy Brecker – käyrätorvi *Paul Buckmaster – kapellimestari *Cindy Bullens – laulu, taustalaulu *Clark Burroughs – laulu, taustalaulu *Joe Chemay – laulu, taustalaulu *Ray Cooper – lyömäsoittimet *David Crosby – laulu, taustalaulu *Martyn Ford – kielisoitin, orkesteri *Carl Fortina – harmonikka *Ron Hicklin – laulu, taustalaulu *Michael Hurwitz – sello *Bruce Johnston – taustalaulu *Davey Johnstone – dulcimer, akustinen kitara, mandoliini, sähkökitara, sitar, taustalaulu *Lontoon sinfoniaorkesteri *Gene Morford – laulu, taustalaulu *Graham Nash – laulu, taustalaulu *James Newton-Howard – urut, syntetisaattori, klavinetti, kapellimestari, sähköpiano, mellotron *Kenny Passarelli – bassokitara *Roger Pope – rummut *Caleb Quaye – akustinen kitara, sähkökitara, 12-kielinen kitara *Barry Rogers – käyrätorvi *David Sanborn – saksofoni *Toni Tennille – laulu, taustalaulu == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1976 albumit
Uusi Päivä (iltapäivälehti)

Uusi Päivä oli vuosina 1917–1918 Helsingissä ilmestynyt vanhasuomalainen, itsenäisyysmielinen iltapäivälehti.Uusi Tietosanakirja, osa 22, s. 275. Helsinki 1966. Lehden levikki oli alussa noin 9000 kappaletta. Iltalehti: Iltalehden tarina. Viitattu 16.9.2010 Välittömästi Venäjän vallankumouksen jälkeen katsottiin itsenäisyyttä ajavissa suomalaisissa piireissä tärkeäksi vahvistaa Suomen irtaantumista Venäjästä ja itsenäisyysvaatimusta oman lehden avulla. (Vuosisatamme kuvina (1936), s. 207). Vuonna 1919 Uuden Päivän ja Uuden Suomettaren korvasivat Iltalehti ja Uusi Suomi. __NOTOC__ == Toimitus == === Päätoimittajat === * Kaarlo Koskimies * Yrjö Koskelainen * Yrjö Ruuth === Muita kirjoittajia ja taustavaikuttajia === Maisteri Eino Railo osallistui lehden toimittamiseenTaivalkoskelaisia kirjailijoita: Eino Railo (1884–1948). Kirjasto Virma. Viitattu 21.9.2010 ja kirjoitti lehteen pakinoita nimimerkillä Sissi. Väinö Nuorteva kirjoitti lehteen pakinoita nimimerkillä Olli.Siltala 2009, s. 86, 619. Lisäksi lehden perustamisvaiheissa aktiivisia olivat muiden muassa Mauri Honkajuuri, O. V. Louhivuori, S. J. Pentti ja Eino Suolahti. Elmo Kaila oli mukana perustamassa lehteä ja hän toimi lehden ympärille muodostuneen poliittisen klubin sihteerinä. == Lähteet == * * ===Viitteet=== Luokka:Suomalaiset iltapäivälehdet Luokka:Helsingin media Luokka:Suomalaiset poliittiset lehdet